Video: Só was jy jou hande behoorlikArgieffoto (Foto: Martin Slavoljubovski/Pixabay) Voor die uitbreking van die nuwe koronavirus (Covid-19) was meeste van ons waarskynlik onder die indruk dat daar nie klomp verskillende maniere is om jou hande te was nie. Die gebruiker David Gravelle het egter ŉ video op sosiale media gedeel wat wys hoe jy kan seker maak jou hande is deeglik en behoorlik gewas. Hy gebruik handskoene en swart ink sodat mens presies kan sien watter dele jy dalk mis as jy net “gewoonweg” jou hande was. Kenners beveel ook aan dat jy minstens 20 sekondes lank jou hande moet was. Sing gerus twee keer vir jouself “Veels geluk liewe maatjie” terwyl jy jou hande was om seker te maak jy spandeer genoeg tyd by die wasbak (met die kraan toegedraai, natuurlik!). Wil jy op hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.